Kvalitetssøppel
Småabsurd genrelek. 

HANDLER OM: 
Et virus tar knekken på Skottland. 
Hele landet blir avsondret fra omverdenen i en 30 år lang karantene. 
Så begynner levende, ikke-infiserte mennesker å dukke opp på den britiske regjeringens overvåkningskameraer. 
Eden (Mitra) blir sendt inn for å undersøke hva som foregår. 

DOM: 
Grunnplotet er rimelig standard «postapokalypse»/zombiefilm-opplegg. 
Men ingen skal beskylde regissør Marshall for å ikke blande mange ingredienser i gryta. 
Kannibalisme og middelaldersslott, riddere til hvit hest og en gruppe statister som ser ut som om de er på Oi!-punk konsert i 1982, samt en uhyre over toppen finale: 
Ironikere og genreconnaisseurer vil finne mye å glede seg over i denne grunnleggende tøysete, men energiske og ironiske splatterfesten. 
Longørene er verken mange eller lange, Kate Beckinsale-«lookaliken» 
Mitra er en OK heltinne og filmen ser dyrere ut en den trolig er. 
Alle som tar ordet «kult» som en advarsel snarere enn en anbefaling vil imidlertid undre seg over hvorfor dette ikke gikk rett på video i stedet. 
